Ferga var den største lukkede ferje i Nord-Ferjes flåte frem til MF «Bognes», som ble bygd for samme samband i 1977,ble forlenget i 1983. «Lødingen» er lukket fra baug- til hekkport med passasjersalong, kafeteria, kabysse, messe og mannskapslugarer plassert under bildekket i tillegg til en utsiktssalong over bildekket. Hun er spesialbygd for å kunne bli brukt som transportfartøy for Forsvaret i en krigssituasjon.